
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS QESARAT, TË QARKUT TË GJIROKASTRËS

Në mbështetje të nenit 100 të Kushtetutës, të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim të komunës Qesarat të qarkut të Gjirokastrës, sipas lidhjes nr.1 që i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Qesarat të qarkut të Gjirokastrës, miratuar me vendimin nr.417, datë 9.6.2005 të Këshillit të Ministrave “Për miratimin e listës së inventarit të pronave të paluajtshme shtetërore të komunës Qesarat të qarkut të Gjirokastrës”.
2. Ngarkohen Ministria e Brendshme dhe komuna Qesarat për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha


Komuna Qesarat                                                                                 Lidhja nr.1

	Numrat rendorë të pronave
në listën e inventarit
	Fusha e përdorimit të pronës
	Lloji i
transferimit

	1-14
	Prona që përdoren për realizimin e programeve
arsimore.
	Në pronësi

	15
	Prona që përdoren për realizimin e funksioneve në fushën e shëndetit publik.
	Në pronësi

	16-22
	Prona që përdoren për realizimin e veprimtarive social-kulturore e sportive.
	Në pronësi

	23-36
	Varrezat publike
	Në pronësi

	37-71
	Troje të lira dhe hapësira publike të pazëna ndërmjet ndërtesave ose objekteve të çdo lloji
	Në përdorim

	126-128,130,131,133-136,138,141,143145,147-150,152-154
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	Në përdorim

	129,132,137,142,146,151,155,158,
163,166,167,168,169
(vetëm kanalet e treta)
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta).
	Në pronësi

	172-224,226,229-353
	Infrastrukturë (rrugë vendore)
	Në pronësi



